Nyeste Skilderie af Kiøbenhavn, 1812-01-18
Ribe, d. 14 Jan. Følgende deels berigtigende Efterretninger haves endnu om de 2de ved Ryssensteen strandede engelske Orlogsskibe. En af de bjergede Matroser har fortalt: At Admiralskibet St. George paa 98 Canoner, hvorpaa Admiral Ravnolds med 662 Mand Søfolk og 200 Mand Mariner, under Capit. Kolds Commando, var, tilligemed Linieskibet Defence paa 74 Canoner, Kobberforhudet, 650 Mand Besætning, under Capitain Atkens, afseilet den 26de November ifølge med 6 andre Krigskibe og 180 Coffardieskibe. J en svær Storm mistede Admiralen en Mast og fik betydelig Skade paa Takkelagen, Defence maatte da tage den paa Slæbetouget, og de dreve nu for Veir og Vind mod den jydske Kyst istedet for at seile til Engelland; men da Defence mærkede, at de umuelig kunde reddes, kappede den Slæbetouget og kom i Stranden 12 Timer før Admiralskibet. Den gav Signal med 6 Skud og kastede blaa Lys i Veiret, for at advare, at den var uden Redning; Admiralskibet frygtede nu samme Skjebne; det kastede Ankerne, men, da Stormen tog til, drev det strax ind paa Brændingerne, og stødte saaledes, at alt Haab var ude. Admiralen, efterat have holdt ud i eet Ærmaal uden Lidnetsmidler, medens Skibet alle Øieblik truedes med at opløses af de rasende Bølger, besluttede han med Capitainen at kaste sig i Søen og selv gaae Døden imode; henved 500 Mennesker efterfulgte deres Exempel, og omkom alle, den ene efter den anden. De Tilbageblevne søgte til Agter paa Skibet, hvor det var mindst under Vand, og gyselig Klage og Jammerskrig hørtes til Landet fra dem; de bandt hinanden fast paa Vragstykker, og styrtede sig saaledes i Søen, men druknede alle paa 10 Mand nær, 10 andre, som havde bunden sig fast til et Maststykke, bleve sønderknuste eller druknede i Landingen. - Admiralens Secretair kom levende i Land, men døde strax; ved hans Uhrkjæde fandtes bunden en Guldbørs, hvori 99 Guineer og nogle andre Mynter; i en Portofenille fandtes 1, 2 og 20 Lstl. Bancosedler, samt hans Kones Portrait, og en Billet med Gade og Numer i London, hvor hun boer, med Anmodning, at underrette hende om hans sørgelige Endeligt. - Admiralen er ei endnu funden; han var givt, og hans Kone og Børn ere i London; her var kun tvende Matroskoner ombord. Paa Defence skal der have været en Officierkone og Barn, fra dette Skib er kun 5 Mand reddet, og deriblandt en Dreng paa 3 Aar, hvis Forældre havde bunden ham fast til et Stykke Træ, og, efter den Sidsteilandkomnes Beretning, skal fra Skibet af have seet ham frelst i Landet. - Af en Skrivelse fra Lemvig d. 6 Jan. Den ommeldte Skibschef Atkens er begravet paa Fialtring Kirkegaard; da han kastedes paa Strand, var han endnu varm, men døde siden. Admiralens Liig er ikke fundet. Af Defence staaer Skroget endnu og seer ud som en Kirke i nogen Afstand. George ligger endnu veltet paa Skraae. Det var d. 24 Dec. Klokken 5 1/2 Morgen, at begge Skibe tilsatte; den 25de om Formiddagen saaes paa den oppendte Kant af George en 400 Mand, som i et Øieblik borttoges af en høi Bølge, mod Aften var endnu 160 tilbage, som man tænkte at redde den følgende Morgen; men efter Solens Nedgang tog Søen ogsaa disse, og blot 10 kom paa noget Tømmer levende i Land. (Riber Avis.) Viborg, den 13de Januarii 1812. Den 24de December sidst leed Landsbyskræder Frederik Danielsen Hopp (en Søn af afdøde Degn Hopp i Veiersøe), et uforglemmeligt Tab. Han boede i et eenligt Huus paa Veiersøe Hede, nær ved Aaberg, ved Ringkjøbing Fjord, og forlod den 24de December om Natten sit Huus, sin unge Kone og 2 Børn, samt en Tjenestepige, for at gaae paa Arbeide i Omegnen. Men, den stræbsomme Mand saae aldrig mere de ham saa kjere Kone eller Børn, eller noget af Huset og dets Jndbo. En Jld, hvis Aarsag han ikke veed, fortærede inden Dagen kom Alt - selv Konen, Børnene og Pigen brændte. Denne rædsamme Storm og lange Nat, har rimeligt hindret nogen i Napobyen Veiersøe fra at færdes og mærke de Ulykkeliges grændseløse Jammer. Det er ikke at tvivle paa, at jo dansk Godgiørenhed vil række den nedbøiede og Alt berøvede Mand en hielpsom Haand i hans Ulykke(Vib. Saml.) Kjøbenhavn. Trykt hos P. H. Höeckes Enke.